J e g y z ő k ö n y v

**Készült:** a Bezenye Községi Önkormányzat Képviselő-testületének 2022. december 19. napján 09:00 órakor a Bezenyei Művelődési Házban megtartott rendkívüli ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést 09:07 órakor megnyitja. Megállapítja, hogy az ülés határozatképes, mivel a 7 megválasztott képviselőből 6 fő jelen van. Sándor Vincéné egyéb elfoglaltság miatt nem tud részt venni az ülésen. Az ülés jegyzőkönyvének hitelesítésére Antonovich Gáspár és Kammerhofer Lívia képviselőket kéri fel.

A polgármester javaslatával a képviselő-testület *egyhangúlag* egyetért.

A polgármester elmondja, hogy a meghívó tartalmazza azt az egy napirendi pontot, amely miatt rendkívüli ülést kellett összehívni.

Megkérdezi, hogy észrevételt kíván-e tenni valaki.

Mivel észrevétel nem érkezett, Márkus Erika polgármester az ülés napirendi pontjának elfogadását szavazásra bocsátja.

A képviselő-testület *egyhangúlag, 6 igen szavazattal* az alábbi határozatot hozza:

**171/2022. (XII. 19.) határozat**

Bezenye Községi Önkormányzat képviselő-testülete a 2022. december 19-i ülésének az alábbi napirendjét tárgyalja:

1. Szervezeti és működési szabályzat 1. mellékletének módosítása (kormányzati funkció kódok)
Előadó: dr. Gáli Péter jegyző

Felelős: Márkus Erika polgármester

Határidő: azonnal

1. **napirendi pont**

Szervezeti és működési szabályzat 1. mellékletének módosítása (kormányzati funkció kódok)

Márkus Erika polgármester elmondja, hogy egy technikai döntést kell hozni, amelyet Jegyző Úr és Aljegyző Asszony előkészítettek. Egy kormányzati funkció kód javítására kell, hogy sor kerüljön. Felkéri Aljegyző Asszonyt az előterjesztés ismertetésére.

Wiegerné Mészáros Erika aljegyző elmondja, hogy a 2022. november 29. napi testületi ülésen volt legutóbb SzMSz módosítás, melyen módosításra került a rendelet 1. számú melléklete, mivel akkor egy új COFOG-ot, a 082094-et vették fel közművelődés - kulturális alapú gazdaságfejlesztés megnevezéssel. Erre azért volt szükség, mert kulturális bérfejlesztés támogatás iránti igényt nyújtott be az önkormányzat, és nyert vissza nem térítendő támogatást. Akkor a testület megalkotta a módosító rendeletet az új melléklettel. Az Államkincstár a változásbejelentést követően ellenőrizte a COFOG mellékletet, és a felülvizsgálat során megállapítást nyert, hogy a 072312 kódú COFOG, a fogorvosi ügyelet ellátás megnevezésű funkció helytelenül szerepelt a funkciók között. Ez csupán egy adminisztratív jellegű elírás volt, mert 1-essel kezdődött. Ezt küldték meg hiánypótlásban. Mivel ennek javításához rendeletmódosításra van szükség, a képviselő-testületnek erről döntést kell hoznia. Kiegészítésképpen hozzáfűzi, hogy bár jelenleg nincs ilyen tevékenysége az önkormányzatnak, az nem baj, ha benne van a COFOG mellékletben ez a funkciókód, azonban annak számát javítani szükséges.

Mivel kérdés, észrevétel nem érkezett, a polgármester szavazásra teszi fel a Szervezeti és Működési Szabályzatról szóló rendelet módosító tervezetét.

A képviselő-testület *egyhangúlag, 6 igen szavazattal* az alábbi rendeletet alkotja:

**14/2022. (XII. 20.) önkormányzati rendelet**

A Bezenye Községi Önkormányzat Képviselő-testülete a Szervezeti és Működési Szabályzatról szóló 7/2019.(XII. 2.) módosításáról szóló önkormányzati rendeletét – a melléklet szerinti tartalommal - megalkotja*.*

Mivel kérdés, észrevétel továbbra sem érkezett, a polgármester megköszöni a részvételt és az ülést 09:03 perckor bezárja.

k.m.f.

 **Márkus Erika dr. Gáli Péter**

 polgármester jegyző

Jegyzőkönyv hitelesítők:

 **Antonovich Gáspár Kammerhofer Lívia**

 jegyzőkönyv hitelesítő jegyzőkönyv hitelesítő